Lennél-e? – folytatás közösen

Miután megismerkedtünk a verssel, megfigyeltük a mondatok szerkezetét, mindenki a saját ötleteiből alkotott verssorokat. Végül egybeszerkesztve, rímelő sorokat keresve megalkottuk a saját közös versünket, így:

Hogyha egy kép volnék, lennél-e a színem?
Hogyha én a TV volnék, lennél-e pixelem?
Ha egy család volnék, lennél-e a gyerek?
Hogyha kályha volnék, lennél-e a tüzem?
Ha egy könyv volnék, lennél-e a lapom?
Ha egy férfi volnék, lennél-e kalapom?

Hogyha én egy erdő volnék, lennél madár benne?
Hogyha én egy újság volnék, lennél a hír benne?
Hogyha én egy táska volnék, lennél-e cipzáram?
Hogyha én egy baba volnék, lennél-e kiságyam?
Ha én óra volnék, lennél mutatója?
Hogyha én a Föld lennék, lennél a lakója?

Ha ajándék volnék, lennél rajtam masni?
Ha hamburger lennék, lennél bennem husi?
Ha egy cseresznye volnék, lennél-e a magom?
Ha egy bokor volnék, lennél-e árnyékom?
Ha egy rigó volnék, lennél-e a hangom?
Hogyha templom volnék, lennél-e harangom?

Hogyha kulacs volnék, lennél benne a víz?
Ha én étel volnék, lennél benne az íz?
Ha én férfi volnék, lennél feleségem?
Ha én alma volnék, lennél a mag bennem?
Ha én kutya volnék, lennél fényes szőröm?
Ha én madár volnék, lennél-e a csőröm?

Hogyha én a film volnék, lennél a filmkockám?
Az én tolltartómban lennél-e ceruzám?
Ha én ház lennék, lennél-e ablaka?
Ha iskola volnék, lennél tanulója?
Ha én fa volnék, lennél-e az ágam?
Ha én szoba volnék, lennél-e az ágyam?

Ha egy fej volnék, lennél-e a sapkám?
Hogyha sapka volnék, lennél rajtam hajtás?
Ha én egy szekrény lennék, lennél-e a polcom?
Ha én egy falu volnék, lennél-e a boltom?
Hogyha én egy könyvtár volnék, lennél benne a könyv?
Hogyha én egy ünnep volnék, lennél benne öröm?

Ha az XBOX volnék, lennél-e lemezem?
Ha az élet volnék, lennél benne szerelem?

2019.03.13.